Operasjon Linebacker II

Operasjon Linebacker II var en amerikansk flyoffensiv gjennomført av det amerikanske Seventh Air Force og US Navy Task Force 77 mot mål i Nord-Vietnam i 1972 under Vietnamkrigen. Operasjonen ble igangsatt som et svar på den nordvietnamesiske påskeoffensiven samme år.

Operasjonen ble gjennomført med strategiske bombefly av type B-52 Stratofortress fra den 18. til 29. desember 1972 derav kallenavnet «Julebombingene». Operasjonen regnes som den største bombeoffensiven som ble utført av det amerikanske flyvåpenet etter slutten av den andre verdenskrigen. Linebacker II var en kortvarig, men intens gjenopptakelse av Operasjon Linebacker som hadde foregått fra mai til oktober det samme året, men denne gang mot krigsviktige mål i byområdene Hanoi og Haiphong. 

Over 1 600 sivile døde under flyangrepene. 729 B-52-tokt hadde blitt gjennomført for å bombe Nord-Vietnam med en last på 15 237 tonn bomber, over 5 000 tonn bomber var også droppet på mål av jagerbombefly under den samme flyoffensiven.

 Joan Baez 
Joan Baez var til stede i Hanoi i desember 1972 under Operasjon Linebacker II. Sammen med Baez var Telford Taylor (general og jussprofessor), presten Michael Allen og vietnamveteranen Barry Romo. De søkte tilflukt i bomberommet under Sofitel Legend Metropole Hanoi mens amerikanske fly bombet byen. Opptak fra Hanoi utgjør den ene siden av albumet Where Are You Now, My Son? utgitt i 1973.Hunt, A. E. (1999). The turning: A history of Vietnam veterans against the war. NYU Press.https://www.britannica.com/topic/Where-Are-You-Now-My-Son
 Referanser 

 Eksterne lenker 


Kategori:Vietnamkrigen
Kategori:Konflikter i 1972
Kategori:1972 i Vietnam
Kategori:Slag med deltagelse av USA
Kategori:Slag med deltagelse av Vietnam